كتاب انزلناه اليك مبارك ليدبروا اياته وليتذكر اولوا الالباب بسم الله والحمد لله والصلاة والسلام على رسول الله صلى الله عليه وسلم رب اشرح لي صدري ويسر لي امري واحلل العقدة من لساني يفقهوا قوي
يقول النبي صلى الله عليه وسلم ما اجتمع قوم في بيت من بيوت الله يتلون كتاب الله ويتدارسونه فيما بينهم الا نزلت عليهم السكينة وغشيتهم الرحمة وحفتهم الملائكة وذكرهم الله فيمن عنده. ويقول النبي صلى الله عليه وسلم
من سلك طريقا يلتمس فيه علما سهل الله له به طريقا الى الجنة وقال صلى الله عليه وسلم ما اجتمع قوم يذكرون الله الا نادى مناد من السماء ان قوموا مغفورا لكم
قد بدلت سيئاتكم حسنات اللهم لك الحمد ان احنا بنجتمع على المجلس ده مجلس تحف الملائكة وتتنزل عليه السكينة والرحمة ومن اعظم ثمرات المجلس ده ان ربنا سبحانه وتعالى يذكرنا في الملأ الاعلى
قال صلى الله عليه وسلم وذكرهم الله فيمن عنده فده شرف عظيم جدا ان ربنا سبحانه وتعالى يذكرنا في من عنده سبحانه وتعالى الدرس اللي فات كان آآ درس آآ ضرب نار شديد شوية
آآ درس النهاردة عنوان الدرس علامات حب الله للعبد علامات حب الله للعبد قبل ما نتكلم في علامات حب الله للعبد والاعمال الموجبة لمحبة الله يعني في اعمال الانسان بيعملها
بتوجب محبة الله للعبد وفي الاخر هنتكلم عن علامات لو ربنا سبحانه وتعالى يسر لنا في الوقت كده نتكلم عن علامات العلامات دي لو موجودة فيك يبقى انت بتحب ربنا
ماشي؟ يبقى احنا في البداية هنتكلم عن علامات حب الله للعبد ايه العلامات اللي انا اقول ربنا بيحبني لو العلامات دي موجودة وايه الاعمال اللي توصلني لمحبة ربنا سبحانه وتعالى
وايه العلامات اللي لو موجودة فيا يبقى انا فعلا صادق في محبة الله ماشي؟ اتفقنا نبدأ كده بسم الله من من اعظم معاني العبودية يا حب الله سبحانه وتعالى حتى لا يتصور عبد
لله ما بيحبش ربنا والانسان معرفته بربنا سبحانه وتعالى قليلة بيبقى صعب يبقى فيه نوع من المحبة قال ابن القيم المؤمن كالطائر له جناحان الخوف والرجاء. ورأس الطائر ايه حب
محبة ومعنى اصلا العبودية يعني معنى ان انت عبد لله تعريف العبودية هي كمال الذل مع كمال الحب ان انت بتحب ربنا. ان انت يبقى عارف حب مش مش حب طبيعي. يعني لما جاء الاعرابي
النبي عليه الصلاة والسلام قال يا رسول الله متى الساعة قال ما اعددت لها واحد بيسأل بيقول لي يوم القيامة امتى؟ فالنبي عليه الصلاة والسلام قال له ايه صلى الله عليه وسلم قال ما اعددت لها
قال حب الله ورسوله صلى الله عليه وسلم قال له انا بحب ربنا وبحب النبي عليه الصلاة والسلام فقال صلى الله عليه وسلم المرء مع من احب فقال معاذ فما فرحنا بشيء
مثل قول النبي صلى الله عليه وسلم المرء مع من احب فانا والله احب الله ورسوله وابو بكر وعمر وعلي وارجو ان اكون معهم يوم القيامة حب يعني انت هل هل انت بتحب ربنا سبحانه وتعالى
لما تيجي تسأل دلوقتي اي واحد تقول له تحب ربنا يقول لك طبعا بحب ربنا. بتحب ربنا؟ ايوة طبعا بحب ربنا جدا. بتحب النبي عليه الصلاة والسلام؟ طبعا باحب النبي عليه الصلاة والسلام. آآ نفسك آآ آآ ان انت تبقى
رفيق النبي عليه الصلاة والسلام في الجنة؟ طبعا نفسي ابقى رفيق النبي في في الجنة. نفسك تبقى في الفردوس الاعلى؟ طبعا. نفسك تشوف ربنا؟ ايوا طبعا لا يتصور ان انت تسأل انسان فتقول له بتحب ربنا يقول لك ايه
يعني آآ نص نص مش قوي صح طبيعي ان الاجابة هيقول ايه؟ طبعا باحب ربنا لكن مجرد الكلام مش كفاية يعني اه ادعاء المحبة كل الناس بتدعي محبة ربنا سبحانه وتعالى
كل الناس بتقول ان هي بتحب ربنا وبتحب النبي عليه الصلاة والسلام. لكن ربنا سبحانه وتعالى جعل لهذه المحبة علامات للصدق مش اي انسان يدعي محبة ربنا نقول ان هو فعلا بيحب ربنا. هو اه ممكن يكون بيحب ربنا
لكن محبة ربنا في قلب الانسان ده آآ تتساوى مع بقية الحاجات يعني هو بيحب ربنا قوي بس بيحب صحابه بيحب الكورة وبيحب واحدة وبيحب معصية فلانية وبيحب يسمع اغاني بيحب حاجات كتير بس هو ايه
بيحب ربنا. فلما بيحصل تعارض لما يحصل تعارض بين مسلا حب ربنا وبين شهوة للنفس بيقدم ايه بيقدم شهوة النفس ليه؟ لان حب ربنا في قلب الانسان ده ما سبقتش اي حب تاني
يعني لما قال عمر رضي الله عنه قال يا رسول الله اه انك احب الي من كل شيء الا نفسي قال لا يا عمر حتى اكون احب اليك من نفسك التي بين جنبيك
فقال عمر يا رسول الله انت احب الي من نفسي فقال الان يا عمر قلقان ايه يكتمل ايمانك ايمانك يكتمل لما تحب ربنا قال ثلاث من كن فيه وجد بهن حلاوة الايمان
اول حاجة ايه؟ ان يكون الله ورسوله احب اليه مما سواهما ان انت تحب ربنا اكتر من اي حاجة تانية ان حب ربنا في قلبك ما يسبقش اي حاجة فاهمية الحب
حاجة عبادة ربنا الخوف والرجاء بس كده من غير حب من غير محبة ده الانسان فيه مراتب كده هو بعيد عنها قوي فاحنا النهاردة هنتكلم عن حب الله حب الله للعبد
طب ايه العلامات اللي لو موجودة في الانسان نقول ده ربنا بيحبه اول علامة من علامات حب الله للعبد هي التوفيق للطاعة لما ربنا سبحانه وتعالى ييسر لك طاعة وتلاقي ربنا فتح عليك في ابواب الهداية
تعرف ان دي علامة محبة لما ربنا ييسر لك العبادة وتلاقي نفسك بتاخد خطوات في طريق ربنا دي علامة حب تاني علامة ان ربنا سبحانه وتعالى يضع لك قبول في قلوب الصالحين
قال قال صلى الله عليه وسلم ان الله اذا احب عبدا نادى جبريل عايزة بس الحديس ده اغلب الناس حافظة الحديس. بس تأمل كده في معنى الحديس ده. قال ان الله اذا احب عبدا نادى جبريل
اني احب فلانا فاحبه فيحبه جبريل ثم ينادي في اهل السماء يا اهل السماء ان الله يحب فلانا فاحبوه. فيحبه اهل السماء ثم يوضع له القبول في الارض قبول يعني الذكر الحسن والناس الصالحين واهل الصلاح واهل الخير واهل الطاعة يحبوا الانسان ده من غير ما يعمل حاجة
قال تعالى ان الذين امنوا وعملوا الصالحات سيجعل لهم الرحمن ودا كان اهل العلم يقولون في الاية والله ما اقبل احد على الله بقلبه بايمان وعمل صالح الا واقبل الله بقلوب العباد عليه
فيرزقه مودتهم ومحبتهم ان انت تعمل يعني واحد بيصلي قيام ليل ولا بيتصدق في السر ولا له حال مع ربنا سبحانه وتعالى. فتلاقي الناس بتحب الانسان ده من غير ما يتكلم من غير ما يعمل حاجة
ليه هو مقبل على ربنا سبحانه وتعالى بالايمان والعمل الصالح فربنا سبحانه وتعالى جعل له القبول في الارض قال ثم يوضع له القبول في الارض فمن علامات حب الله للعبد القبول
تالت حاجة من علامات حب الله للعبد ان ربنا سبحانه وتعالى يدبر لك حياتك احسن تدبير قال تعالى عن موسى عليه السلام قال واصطنعتك لنفسي ولتصنع على عيني ان انت تلاقي حياتك كده ماشية ان ربنا سبحانه وتعالى بييسر لك امور وبيشيلك من مكان يحطك في مكان تاني حياة بتتدبر تدبير
فيه لطف ومعية واحسان ده من حب ربنا للعبد رابع علامة من علامات حب الله العبد ان ربنا يزهدك في الدنيا ان انت الدنيا ما تبقاش في قلبك الدنيا تبقى في ايدك. ان ربنا يسهلك في الدنيا ان انت تبقى في معصية كده تبقى انت كاره المعصية دي. الناس كلها بتجري وراء شهوات الدنيا وانت حاسس ايه؟ ان انت
تكفي بالله. قال تعالى يا ايها الذين امنوا استجيبوا لله وللرسول اذا دعاكم لما يحييكم واعلموا ان الله يحول بين المرء وقلبه يحول بين المرء وقلبه ان ربنا يحول بينك وبين
المعصية قلبك ده بعد ما كان متعلق بالزنب الفلاني ومتعلق بالمعصية دي يحول بين المرء وقلبه يعني قلبك يتغير. بعد ما كنت بتحب المعصية دي تلاقي نفسك بتكرهها ده من علامات حب الله
او ان انت كنت الطاعة دي كانت تقيلة عليك فتلاقي نفسك ايه منشرح ونشيط لها يحول بين المرء وقلبه يعني اقبالا على الطاعة وبعدا عن المعصية فدي من علامات حب الله للعبد
طبعا في علامات كتير لكن خليني ادخل في ثمرات ثمرات حب الله للعبد. يعني لو انا ربنا بيحبني هاخد ايه ايه الحاجات اللي انا هاخدها لو ربنا حبني؟ اول حاجة
ان انت مش هتبقى محتاج تدافع عن نفسك يعني ممكن تقعد في قعدة كده آآ انت مش موجود فيها الناس تتكلم عنك فعشان ربنا بيحبك ربنا يسخر حد يدافع عنك
طب ايه الدليل قال تعالى آآ ان الله يدافع عن الذين امنوا وقال صلى الله عليه وسلم قال الله تعالى من عادى لي وليا فقد آذنته بالحرب ان الولي ده ربنا بيحبه
فلما انسان يجي عليه لو انت ربنا بيحبك وحد ييجي عليك ربنا يدافع عنك. قال تعالى فقد اذنته بالحرب تخيل تاني ثمرة من ثمرات حب الله للعبد ان ربنا يحفز الجوارح بتاعتك من المعصية
ويسخرها في الطاعة قال تعالى في نفس الحديث حديث الولاية قال صلى الله عليه وسلم من عاد لي وليا قال تبارك وتعالى من عاد لي وليا فقد اذنته بالحرب. وما تقرب الي عبدي بشيء احب الي مما افترضته عليه
وما يزال عبدي يتقرب الي بالنوافل حتى احب فاذا احببته اسمع بقى هاخد ايه كنت سمعه الذي يسمع به وبصره الذي يبصر به ويده التي يبطش بها ورجله التي يمشي بها. ان ربنا سبحانه وتعالى يحفظ الجوارح دي من المعصية
انه يحفز بصرك ان انت ما تشوفش الحرام يحفز سمعك ان انت ما تسمعش الحرام. ولو شفت او سمعت ما تتفتنش يحفز الجوارح ايديك ورجليك ان هي ما تلمسش الحرام او ما تمشيش في الحرام
يسخر الجوارح دي في الطاعة. ده ده من ايه بيحبك بيحبك. لما يحفز سمعك وبصرك وجوارحك من المعصية كده هو بيحبك سبحانه وتعالى قال تعالى ولئن سألني لاعطين ولئن سألني
لاعطينه. يعني لما ربنا يحبك تبقى ايه؟ مستجاب الدعاء نفسك تدعي نفسك تدعي وربنا يستجيب؟ خلي ربنا يحبك. طب ربنا يحبني ازاي هنقول دلوقتي لكن الانسان اللي ربنا بيحبه اللي ربنا بيحبه هيستجيب دعاء الانسان ده. اقرب للاجابة
ولله المسل الاعلى. لو انت في اتنين آآ طلبوا منك طلب وفي واحد فيهم انت بتحبه قوي هتستجيب لمين اسرع للي بتحبه اللي بتحبه فقلنا كده ايه ثمرات حب الله للعبد قلنا اول حاجة يدافع ان الله يدافع عن الذين امنوا. ايه كمان؟ حفز الجوارح
ماشي؟ قال ولئن سألني لاعطينه ولئن استعاذني لاعيذنه. ان ربنا كمان انت اي حاجة انت خايف منها اي مصيبة جاية اي ابتلاء اي حاجة تدعي ان ربنا يعيذك منها ربنا ايه؟ يعيزك منها سبحانه وتعالى
فدي من من ثمرات حب الله للعبد. منها القبول اللي احنا قلناه دلوقتي ان ربنا سبحانه وتعالى يجعل لك قبولا في قلوب الناس في قلوب الصالحين. مش كل الناس طيب
خلينا بقى ندخل في ايه في في الاهم بقى. طيب انا دلوقتي نفسي ربنا يحبني ربنا يا رب يرزقنا آآ حبه سبحانه وتعالى نفسي ربنا يحبني اعمل ايه؟ ايه الاعمال اللي انا لو عملتها؟ ربنا هيحبني فهاخد
ثمرات المحبة دي. بالمناسبة ربنا سبحانه وتعالى اذا احب انسان الانسان ده لا يعذب يوم القيامة حديس النبي عليه الصلاة والسلام لما رأى المرأة في رواية من الروايات لما المرأة اللي كانت بتبحس عن ابنها فاول لما لقت ابنها كده ايه فضمته وجعلت تبكي فقال النبي صلى الله عليه وسلم لاصحابه
اترون هذه المرأة تلقي ولدها في النار تفتكر ان الام دي ممكن ترمي ابنها في النار قال اللهم لا قال والله لا يلقي الله حبيبه في النار والله لا يمكن له حبيبها في النار
فدي من ثمرات حب الله للعبد ماشي؟ هندخل بقى في ندخل بقى في الاعمال بقى ونركز شوية اول عمل اول عمل لو انا عملت العمل ده ربنا سبحانه وتعالى يحبني
اه وده اصلا من علامات صدق محبة العبد لله يعني ما فيش واحد يدعي محبة ربنا وتلاقي العمل ده هو مقصر فيه. بل ربنا عمل العمل ده اختبار اختبار صدق
قال تعالى قل ان كنتم تحبون الله فاتبعوني يحببكم الله يعني علامة صدق محبتك لربنا سبحانه وتعالى مش انت بتقول انت بتحب ربنا بتحب ربنا؟ اه انا بحب ربنا. بتحب ربنا؟ اه بحب ربنا. طب علامة صدق محبتك لربنا ايه
في اختبار قال الحسن فكان علامة حبهم اياه اتباع سنة النبي صلى الله عليه وسلم لو انت صادق في محبة ربنا قيس نفسك على السنة شوف انت حالك ايه من سنة النبي عليه الصلاة والسلام
لو انت بعيد عن السنة لو انت بعيد عن السنة وبتدعي محبة ربنا يبقى هنا فيه مشكلة يبقى اول عمل انسان يعمله علشان يقرب من محبة ربنا اتباع السنة. قل ان كنتم تحبون الله فاتبعوني
يحببكم الله ازاي اتبع السنة؟ امشي على خطى النبي عليه الصلاة والسلام ان انا اقرأ سيرة النبي عليه الصلاة والسلام اشوف ان انا صائم في آآ سنن اليوم والليلة اشوف كده الاذكار آآ اذكار النبي عليه الصلاة والسلام كان بيقول ايه وهو اول لما بيصحى من النوم عليه الصلاة والسلام. آآ النبي عليه الصلاة والسلام كان بياكل
زي كان بيلبس ازاي؟ كان قبل ما قبل ما يلبس كان بيقول ايه؟ قبل ما ياكل كان بيقول ايه؟ بعد الاكل كان بيعمل ايه؟ ازاي كان بيتعامل مع الناس؟ اخلاق النبي عليه الصلاة والسلام
في التعامل مع اصحابه مع زوجاته مع مع الاطفال ان انا اتعلم ده ان انا اتعلم ده ان انا طول ما انا بقرب من تعلم سنة النبي عليه الصلاة والسلام وبطبقها في حياتي انا كده ماشي في طريق ايه
طريق المحبة. يعني اللي بيدور ان نفسه ربنا يحبه يعمل ايه يقرأ سنة النبي عليه الصلاة والسلام يطبق سنة النبي في حياتي يعني انت تشوف النبي عليه الصلاة والسلام كان بيعمل ايه؟ كان بيتعامل مع مع اهله وازاي بيتعامل مع زوجاته؟ ازاي بيتعامل مع الاطفال ازاي؟ بيتعامل مع العصاة ازاي؟ بيتعامل مع اصحابه ازاي
بيتعامل مع المشركين ازاي؟ وطبق ده في حياتك تشوف السنن سنن اليوم والليلة تكتب رائع اسمه اليوم النبوي كتاب رائع موجود بي دي اف ده جايب لك كده اليوم بتاع النبي عليه الصلاة والسلام كان ماشي ازاي
قيام الليل كان عامل ايه؟ حاله قبل آآ الفجر بعد صلاة الفجر ازاي كان بيتعامل مع اصحابي؟ كتاب رائع. كتاب اروع اسمه كيف عاملهم الشيخ المنجد ده حاجة كده ايه خيال
فقلنا اول آآ سبب من اسباب محبة الله للعبد اتباع السنة. تاني حاجة ها احنا قلنا دلوقتي حديس حديس الولاية قال من عاد لي وليا فقد اذنته بالحرب. قال تعالى وما تقرب الي عبدي بشيء
احب الي مما افترضته عليه يبقى تاني عمل يوصلك لمحبة ربنا ايه؟ الفرائض يعني اللي بيقول انا بحب ربنا ونفسي ربنا يحبني وما بيصليش ده صادق في محبة ربنا ده صادق في طلب محبة ربنا
طب اللي ما بيصحاش يصلي الفجر اللي بتزبط المنبه على الساعة تمانية الصبح عشان محاضرة الساعة تمانية عشان الغياب بتاع الساعة تمانية وما بتصحاش الفجر تصلي دي في صدق في محبة ربنا سبحانه وتعالى
ولا هنا هو بيحب النوم اكتر فالانسان يراجع يراجع الفراغ اول حاجة البداية الصلاة يعني ازاي يتصور انسان بيحب ربنا سبحانه وتعالى وما بيصليش ما بكلمكش دلوقتي في ايه في نوافل وقيام الليل والصيام لا لا بكلمك في الفرض الاساس
اساس علاقتك بربنا سبحانه وتعالى الصلاة فان انت تقصر في صلاة الفجر قاعد اسبوع في التاني في التالت ما بتصحاش تصلي ومش حاسس ان انت في مشكلة ومش متضايق ومش زعلان
مش متألم كده ان انت فاتك الفجر. هنا عندي مشكلة في ايه في الاساس اصلا في العمود في العمود بتاع ديني الصلاة فاكسر حاجة تقربي من ربنا سبحانه وتعالى ان انا اصلي. ان انا اعمل فرائض الصلاة والزكاة والصوم والحج لمن استطاع اليه سبيلا. وان انا
اقيم التوحيد شهادة ان لا اله الا الله وان محمد رسول الله صلى الله عليه وسلم بازن الله لنا درس وقفة كده مع توحيد سورة الاخلاص والاخلاص وقول لا اله الا الله
درس ان شاء الله دروس مهمة بازن الله تالت عمل تالت عمل من اعمال لتوجب محبة الله للعبد سنن احنا قلنا الفرائض قال وما تقرب الي عبدي بشيء احب الي مما افترضته عليه قال وما يزال عبدي
يتقرب الي بالنوافل حتى احبه يبقى علشان اه اه ربنا يحبني اعمل ايه المداومة على النوافل ما يزال ايه؟ فيها ايه استمرار باستمرار ان انت بتداوم على النوافل. طب النوافل دي اللي هي ايه؟ النوافل مطلقا. صيام اتنين وخميس. قيام الليل. آآ السنن
الرواتب لو انت عايز تبني بيت في الدنيا. لو عايز تبني بيت في الدنيا هتدفع فلوس كتيرة ولا قليلة؟ كتير جدا صح؟ وهتجيب بقى مقاول وحفر بقى وحديد واسمنت ورمل وزلط
وينصبوا عليك ماشي؟ هتدفع فلوس كتير. طب لو انت عايز تشتري مسلا فيلا في مارينا مسلا هتدفع كم؟ اكتر فلوس اكتر بكتير صح؟ طب لو عايز تبني بيت في الجنة
تعمل ايه؟ تصلي اتناشر ركعة. يعني شف تبني بيت طب البيت اللي في الجنة ده احسن ولا البيت اللي في الدنيا؟ ده البيت اللي في الجنة ده النبي عليه الصلاة والسلام قال لبنة من ذهب
ولبنة من فضة يعني طوبى دهب وطوبى ايه ومش زي الزهب والفضة بتوع الدنيا يعني. قال ميلاطوع المسك يعني المونة اللي بينها ايه يا باشمهندس اه مسك مسك وحصبؤه اللؤلؤ وترابها الزعفران. يعني متخيل القصر عامل ازاي
البيت بتاعك في الجنة النبي عليه الصلاة والسلام قال من صلى لله ثنتي عشرة ركعة بنى الله له ايه بيتا في الجنة يعني انت لما تصلي السنن الرواتب غير ان ربنا سبحانه وتعالى يحبك وان انت ماشي في طريق المداومة على النوافل انت كده بتبني بيت كل يوم في الجنة
كل يوم يعني شف كده انت محافز على النوافل اللي هي ايه بقى؟ قبل الفجر كم ركعة؟ اتنين قبل الفجر. قبل الضهر. اربعة قبل الضهر وبعد الضهر. اتنين. العصر فيه. العصر فيه بس ايه؟ اه ليه حديس خاص. النبي عليه الصلاة والسلام
رحم الله امرئ صلى قبل ايه؟ العصر اربعة. حديس ازن حسنه الشيخ الالباني يعني طب والمغرب؟ قبل ولا بعد؟ بعد. طب في سنة قبل قبل المغرب فيه اه سنة قبل المغرب عليه الصلاة والسلام قال صلوا قبل المغرب صلوا قبل المغرب صلوا قبل المغرب وبعدين قال
لمن شاء وقال صلى الله عليه وسلم ما بين كل اذانين صلاة. يعني لما تدخل المسجد بين الاذان والاقامة تصلي. تحية المسجد وتصلي سنة قبلية ماشي؟ دي مطلقة لكن احنا بنتكلم دلوقتي عن الاتناشر ركعة. يبقى احنا قلنا اتنين قبل الفجر اربعة قبل الضهر. اتنين بعد الضهر
ماشي؟ بالله عليك اخر مرة صليت السنة القبلية للضهر امتى الاربعة اللي قبل الضهر بسأل واحد قال لي ياه السنة اللي قبل الضهر دي انا يعني ما فيش من زمان
ما صلتهاش فشوف انت بتضيع كم بيت انا بس عايز اقول لك على حاجة شيخة قبل كده مرة جزاه الله خيرا قال لنا كلمة اسرت فيها اوي قال ان في اعمال بسيطة
الانسان يوم القيامة ركزوا في الكلام ده هتتفاجئ ان كان في واحد ماشي معك كده في الدنيا. الظاهر ان انتم اعمالكم زي بعض. صلوا في المسجد بتحضروا دروس تتفاجئ ان يوم القيامة ده فرق عنك ايه؟ درجات في الجنة
كان بيعمل ايه كان مسلا ايه بيردد الازان بيسمع الازان بينزل بينزل قبل الاذان مسلا بيتوضا بيحسن الوضوء بيصبغ الوضوء وانت بتتوضى عادي انتم الاتنين اتوضيتوا. بس ده مركز وهو بيتوضا. اتوضا صح
ونزل بدري فسمع الازان وردد مع الازان. فخدنا اجر المؤزن اجر الترديد الازان وبعدين بعد الاذان قعد يدعي وصلى السنة القبلية ماشي؟ انت صليت برضو بس انت فاتك ايه؟ التلات اربع حاجات دول
دول هو مداوم عليهم. تيجي بقى مع الوقت مع طول العمر تلاقي ده فرق عن ده فرق السما والارض في الجنة شوفوا اعمال ده بيقعد بعد الصلاة ده بيصلي وبيقوم يمشي على طول وده بيقعد بعد الصلاة ايه
يختم الصلاة يسبح ويحمد الله ويكبر ثلاثا وثلاثين ويقول اية الكرسي والمعوذات ويدعي بعد الصلاة ويصلي السنة البعدية. فرق اعمال بسيطة خالص لكن فرق درجات في الجنة فاحنا قلنا اتنين قبل الفجر واربعة قبل الضهر اتنين بعد الضهر اتنين بعد المغرب اتنين بعد العشاء. اتناشر ركعة
اتناشر ركعة يا مؤمن يتبنيولك بيت في الجنة في اسهل من كده ما فيش اسهل من كده يبقى النوافل النوافل التقرب لربنا سبحانه وتعالى. لو انا عايز ربنا يحبني اتقرب الى الله ايه
بالنوافل اعمل نوافل كتير. صيام اتنين وخميس انت متخيل ان انت تصوم يوم واحد يوم واحد. مش انت نفسك اه اه ما تدخلش النار مش عايز تدخل النار صح عايز تهرب من النار وتبعد عنها
صح ولا غلط طيب لما النبي عليه الصلاة والسلام يقول من صام يوما في سبيل الله باعد الله وجهه عن النار سبعين خريفا. يعني يوم واحد يبعدك كم سبعين سنة
يعني لو انت هنا والنار هنا ماشي او انت هنا مسلا النار هنا ربنا يا رب يبعدنا عن النار. اليوم ده يبعدك ايه سبعين سنة وتصوم كمان يوم سبعين سنة
انت متخيل بتبعد عن النار كل يوم تصوم بتبعد عن النار والصيام دلوقتي هي كم ساعة؟ عشر ساعات عشر ساعات بس قليل جدا والله المغرب بيأزن الساعة خمسة وخمسة الفجر هو اللي خمسة الا تلت حاجة زي كده. صح؟ مدة قليلة جدا والجو بدأ يدخل في
الشتا ده الصالحين كانوا يقولوا الشتا ده ايه اه الغنيمة الباردة صيام النهار قصير والليل طويل. فيصوم النهار ويقيم الليل ماشي؟ يبقى احنا قلنا تالت عمل من اعمال التي توجب محبة الله للعبد
المداومة على النوافل بعد الفرائض مش واحد يقعد يصلي قيام الليل طول الليل وينام عن صلاة الفجر ما يصليش الفجر لأ لو انت لو انت مش هتقدر تصلي تصحى الفجر سيب قيام الليل ونام بدري واصحى صلي الفجر
صلي الوتر بس الاولى صلاة الفجر من صلى الصبح في جماعة كان كمن قام الليل كله طيب رابع عمل رابع عمل آآ رابع عمل رابع عمل من الاعمال التي توجب محبة الله للعبد
كان السلف يقولون آآ واعلم انك لن تتقرب الى الله باحب اليه مما خرج منه سبحانه وتعالى يعني اكتر حاجة تقربك من ربنا سبحانه وتعالى قرآن العناية بالقرآن حديس جميل جميل جدا يعني من الحديس اللي انا بحبها قوي
حديس سيدنا ابي النبي عليه الصلاة والسلام راح لسيدنا ابي ابن كعب وقال ان الله امرني ان اقرأ عليك سورة البينة انا بس عايزك عايزك تستشعر الحديس ده سيدنا ابي كده قاعد
والنبي صلى الله عليه وسلم جاي يقول له ان الله امرني ان اقرأ عليك سورة البينة يعني الله سبحانه وتعالى الملك ارسل سيدنا جبريل بوحي للنبي عليه الصلاة والسلام يقول له اقرأ على ابي سورة البينة
سيدنا ابي قال ايه قال وسماني هو هو ربنا قال اسمي كده عادي؟ وسماني؟ يعني ربنا قال النبي اقرأ على ابي باسمي كده قال وسماني؟ قال وسماك قال فبكى ابي فرحا
ان تخيل كده منزلة سيدنا ابي عند ربنا ايه ان ربنا يأمر سيدنا جبريل اه ينزل للنبي عليه الصلاة والسلام يقول اقرأ على ابي سورة البينة منزلة سيدنا ابي عند ربنا ايه
طب ايه ارجى اعمال ابي ابن كعب كان كاتبا للوحي عناية بالقرآن فان انت كل ما تعتني بكلام ربنا سبحانه وتعالى قراءة وسماع وتدبر كل ما انت ايه تتقرب الى الله ربنا يحبك عشان بتعتني بكلام الله
سبحانه وتعالى النبي عليه الصلاة والسلام ارسل رجلا على سرية وكان الرجل كلما صلى بالناس يقرأ سورة الاخلاص يعني يصلي في الصلاة الجهرية فيقرأ يقرأ الفاتحة وبعدين مسلا يقرأ اي سورة ويقرأ سورة الاخلاص ييجي في الركعة اللي بعدها يقرأ سورة الاخلاص يكرر السورة دي في كل الصلوات
الجهرية فالناس استغربت يعني فرفعوا امره الى النبي صلى الله عليه وسلم. فقال صلى الله عليه وسلم سلوه لاي شيء يصنع هذا بيعمل كده ليه فقال فيها صفة الرحمن واني احبها
قال لهم انا بحب الصورة دي عشان ايه فيها صفة ربنا قل هو الله احد الله الصمد لم يلد ولم يولد ولم يكن له كفوا احد انا بحب السورة دي
فيها صفة الرحمن واني احبها قال اخبروه ان الله يحبه يعني عشان هو بيحب سورة الاخلاص ربنا ايه بيحبه. فانت لما تحب صورة من سور القرآن يقول لك انا بحب سورة مريم قوي. بحب سورة يوسف. بحب سورة هود. بحب
سورة الانعام احب اصلي بها كده واعيش معها ان انت تتعلق وقلبك يتعلق بصورة من سور القرآن ربنا يحبك. لان انت بتحب كلام ربنا سبحانه وتعالى فقلنا ده ايه السبب الرابع
العناية بالقرآن. واحنا والله لنا آآ تقصير شديد مع القرآن معنى كلام ربنا سبحانه وتعالى ضيع اوقات كتير جدا على السوشيال ميديا وعلى الفيسبوك وعلى آآ واتساب ومش عارف ايه
اوقات كتير الاوقات دي فعلا لو احنا بنستغل الاوقات دي في قراءة القرآن حياتنا فعلا هتتغير تماما الله المستعان خامس خامس سبب خامس سبب من اسباب محبة الله للعبد. احنا كده قلنا اربع اسباب
ماشي؟ السبب الاول اتباع السنة. تاني سبب الفرائض. وبعدين؟ النوافل. العناية بالقرآن خامس خامس سبب من اسباب محبة الله للعبد. يعني دي الاعمال التي توجب محبة الله للعبد الدعاء ان انت تدعي ان ربنا يحبك
طب النبي عليه الصلاة والسلام كان بيدعي قال صلى الله عليه وسلم اللهم اني اسألك حبك اه ان انت بتدعي تقول يا رب حبني ده سبب من الاسباب. الدعاء السبب السادس
هو الحب في الله وده سبب عجيب جدا جدا قلنا ما اعرفش هو ده حديث هنا قبل كده قال صلى الله عليه وسلم هو يحكي عن رجل قال ان رجل زار اخا له في الله
كان مسافر عشان يزور ايه اخ في الله فارسل الله تبارك وتعالى على مدرجته ملك فقال اين تريد الملك بيسأل مين الشخص ده بيقول له انت رايح فين قال اريد فلانا
ازوره قال هل لك من نعمة تربها عليه؟ يعني لك مصلحة عنده نعمة ترجو مسلا زيادتها مسلا او حاجة زي كده قال قال لا غير اني احببته في الله. قال له انا رايح له بس عشان ايه
عشان بحبه في الله قال فاني رسول الله اليك وان الله يحبك متخيل بس واحد كده ايه قرر ان هو يسافر مسلا من المنصورة للزقازيق علشان ايه يزور اخ بيحبه في الله
لك مصلحة عنده عايز منه حاجة لا انا جاي له بس كده ايه بزوره في الله بس بحبه في الله فارسل الله تبارك وتعالى رسول ملك يقول له ايه اني رسول الله اليك وان الله يحبك. عشان انت بتحب فلان في الله
يعني ايه بحبه في الله يعني بحبه مش عشان مصلحة عشان هو بيزكرني بالله بس ما فيش بينا اي مصالح دنيوية. هو بس بيفكرني بربنا قال صلى الله عليه وسلم في في السبعة في ظل العرش يوم القيامة قال ورجلان تحابا في الله
اجتمع عليه وتفرقا عليه بس ده اللي بينهم اجتمعوا على الطاعة ويحبوا بعض في الله وتفرق عليه الموت فرقهم على طاعة الله سبحانه وتعالى قيس قال صلى الله عليه وسلم
قال ربنا تبارك وتعالى حقت محبتي حقك يعني ايه يعني وجبت يعني الله سبحانه وتعالى اوجب على نفسه محبة الاشخاص اللي جايين دول. قال حقت محبتي للمتحابين فيه وحققت محبتي
للمتناصحين فيه وحقت محبتي للمتزاورين فيه وحقت محبتي للمتواصلين فيه. وحقت محبتي للمتباذلين فيه المتحابون بجلال الله على منابر من نور يوم القيامة انا لازم اقرأ لكم الحديس ده من
من اوله قال مناسبة الحديس ده له قصة يعني. قال عن ابي مسلم الخولاني قال اتيت مسجد اهل اهل دمشق فاذا حلقة فيها كهول من اصحاب النبي صلى الله عليه وسلم. واذا شاب فيهم اكحل العين براق الثنايا
بيقول الراوي ده ابو مسلم ده بيحكي بيقول دخلت مسجد اهل دمشق فلقيت ايه كهول من اصحاب النبي يعني في سن ايه تلاتين اربعين كده ماشي فلقيت في واحد اكحل عينين براق الثنية شكله ايه؟ جميل قوي
قاعد كده في وسط الناس قال كلما اختلفوا في شيء ردوه الى الفتى اول اما يختلفوا في حاجة يقولوا ايه يسألوا الفتى ده فتى شاب قال قلت لجليس لي من هذا
قال هذا معاذ هذا معاذ بن جبل قال فجئت من العشي فلم يحضروا كان عايز يشوفه بالليل فما لقاش حد قال فغدوت من الغد قال فلم يجيئوا فرحت فاذا انا بالشاب لقيت بقى الشاب ده معاذ رضي الله عنه
يصلي الى سارية واقف جنب عمود كده بيصلي ايه ورا العمود قال فركعت ثم تحولت اليه قال فسلم فدنوت منه فقلت اني لاحبك في الله قال تمدن اليه قال كيف قلت
سيدنا معاذ بيقول له كيف قلت؟ قلت ايه قال قلت اني لاحبك في الله. قال سمعت رسول الله صلى الله عليه وسلم يقول المتحابون في الله على منابر من نور في ظل العرش يوم لا ظل الا ظله
قال فخرجت حتى لقيت عبادة ابن الصامت فزكرت له حديث معاذ ابن جبل فقال سمعت رسول الله صلى الله عليه وسلم يحكي عن ربه يقول حقت محبتي للمتحابين فيه وحقت محبتي للمتباذلين فيه
وحققت محبتي للمتزاورين فيه والمتحابون في الله على منابر من نور في ظل العرش يوم لا ظل الا ظله اللهم اجعلنا منهم يا رب حققت محبتي للمتحابين فيه ان انت تحب
الانسان في الله ما فيش مصلحة للمتناصحين فيه ان انت تنصحه في الله يعني ان انا لما انزل من بيتي اروح عشان انصح فلان في الله ربنا يحبني ان انا لما اكلم صاحبي اصحيه عشان يصلي الفجر لما اكلم صاحبتي ازكرها بالله وانصحها بالحجاب وانصحها ان هي تصحى تصلي الفجر
كده ايه ربنا يحبني بالعمل ده قال حقت محبتي للمتباذلين فيه ان انت تبذل من نفسك ومن وقتك ومن مالك عشان اخوك المسلم ان اخوك محتاجك ان انت تبذل من ايه
مجهود عشانه بفلوسك تواسيه بمالك وواقع في مشكلة آآ بوقت بمجهود بمواساة تقعد معه تساعده قال حقت محبتي للمتباذلين فيه وحقت محبتي للمتزاورين فيه. وحقت محبتي للمتواصلين فيه السبب السابع
الزهد في الدنيا يعني ايه الزهد بقى عدم التعلق بالدنيا ولا تنسى نصيبك من الدنيا جميل النبي عليه الصلاة والسلام قال كان من دعائه صلى الله عليه وسلم اللهم لا تجعل الدنيا
اكبر همنا ولا مبلغ علمنا لان انت احيانا آآ ذم ذم الدنيا هنا آآ خد بالك الدنيا لا تذم على الاطلاق. يعني الدنيا هي مزرعة الاخرة الدنيا انت بتتعرف فيها على ربنا وتقرأ القرآن وتصلي وتحضر مجالس العلم وآآ تجتمع بالصحبة الصالحة
وتعبد فيها ربنا وتتعرف الى الله. الدنيا لا تذم مطلقا ولكن يذم ان الدنيا تكون حاجز بينك وبين الاخرة ان الدنيا تكون اقصى طموحاتك ان انت ما بتفكرش غير في الدنيا
ان الدنيا تنسيك يقول لك انا ايه آآ قاعد آآ يسيب صلاة الجمعة يتأخر على صلاة الجمعة عشان فتح المحل والناس بتيجي تشتري سمك قبل الصلاة. وده يوم الضغط على على محلات السمك
فالزباين بتيجي تتصل في ايه في وقت الصلاة فيقول لي طب انا اعمل ايه طيب اسيب الناس شغل ولا عمل عبادة صح مش عمل عبادة العمل اللي يلهي عن آآ ذكر الله
ده معصية مش عبادة ده معصية قال تعالى واذا رأوا تجارة او لهوا انفضوا اليها وتركوك قائما. قل ما عند الله خير من اللهو ومن التجارة ان انت الدنيا ما تبقاش ايه قاعد بيعمل صفقة ولا ولا في ايده مصلحة ولا في اي حاجة والضهر يأزن. يقول لك يا عم نخلص اللي في ايدينا الاول احنا
عمل عبادة يأجل آآ الصلاة ويأخر الصلاة علشان آآ في محاضرة ولا علشان آآ مسلسل ولا عشان ماتش ولا اي حاجة ان هنا الدنيا بقت ايه حاجز عن الاخرة ان انشغل بالدنيا وانشغل بجامع الدنيا لدرجة ان هو ايه نسي الاخرة اصلا
فالزهد في الدنيا من اسباب محبة الله للعبد قال صلى الله عليه وسلم لما جاء رجل الى النبي صلى الله عليه وسلم وقال يا رسول الله دلني على عمل اذا عملته احبني عليه الله
واحبني عليه الناس قال له عايز اعرف عمل لو عملته الناس تحبني وربنا هيحبني قال قال زهد في الدنيا يحبك الله وازهد فيما عند الناس يحبك الناس. لما ربنا سبحانه وتعالى يطلع على قلب الانسان ويلاقيه زاهد في الدنيا. يعني الدنيا جت راحت انا مش فارق معي. اهم حاجة عندي ايه
طاعة ربنا ان لما يحصل تعارض بين امر ديني وامر دنيوي يقدم الامر الديني. ما لم يترتب عليه ايه؟ مفسدة دنيوية مسلا ماشي قال زاد في الدنيا يحبك الله وازهد فيما عند الناس يعني ايه ازهد فيما عند الناس
اه يعني مش بس ما تبصش لغيرك ان انت يعني نفسك تستشرف لما عند غيرك يعني ان انا ايه عارف انت طبيعة الناس بتنفر من الانسان لو انا مع حد وحاسس ان الانسان ده عينه على اللي معي وطماع
وعايز ياخد اللي معي ويبص لي في الحاجة اللي فاهم؟ هتحس ان انت ايه اه خدت جنب منه نفرت منه فقال ازهد فيما عند الناس يعني خليك غني فيما ايدي الناس
في غنى عنهم استغني بالله سبحانه وتعالى فقلنا كده كم سبب سبع اسباب السبب التامن هو القوة قوة ربنا سبحانه وتعالى يحب المؤمن قوي قال صلى الله عليه وسلم المؤمن القوي خير وايه
واحب الى الله من المؤمن الضعيف. هنا القوة معناه ايه القوة البدنية؟ اه القوة البدنية ان انت يبقى جسمك قوي وان انت تبقى شاب كده فورمة يعني بتروح الجيم وبتلعب رياضة ليه؟ مش عشان تعمل سكس باكس وتتصور على انستجرام
وتروح الساحل تخرب الدنيا هناك لأ علشان تبقى ايه تبقى مؤمن قوي تبقى آآ قوي كده وآآ آآ كان يعني الصحابة سيدنا علي كان قوي البنية والنبي عليه الصلاة والسلام ان انت تبقى بنيته
قوية علشان تستعين على على الطاعة وعلى الجهاد تبقى قوي تبقى مسلم قوي ماشي ده القوة البدنية وقوة الايمان ان انت تبقى ايمانك فيه صلابة ان هي ما شاء الله الاخت ما شاء الله نازلة سابتة على حجابها ما شاء الله ما بتكلمش ولاد بتصلي الصلاة في وقتها. وهما الناس خلعوا حجاب خلعوا النقاب
كلهم بيصاحبوا ولاد هي ايه ما شاء الله اسد سابتة على موقفه ان هو ما شاء الله شاب ماشي في الجامعة في وسط الفتن ما بيتهزش الايمان فيه قوة صلابة
ربنا سبحانه وتعالى يحب المؤمن ده اللي يقول لك ايه صح صح اللي هو اصحى الفجر كده ومش عارف وصحيني معك ليه انت تعتمد ان حد اللي يصحيك؟ ليه ما تبقاش انت اللي بتصحى وتصحي الناس
يعني ليه انت دايما حاطط نفسك في رد الفعل؟ ان انا لو ما حدش هيشدني انا هقع انا بقع اهو ايه انا وقعت خلاص يقول لك الحقني انا خدني معك. يا عم طب ليه انت اللي ما تبقاش انت اللي تجيب دينك وانت اللي تسعى لدينك وانت تبقى قوي. وتشوف ايمانك بيزيد ازاي وتزود ايمانك بدروس العلم
وحضور المواعظ وسماع القرآن وقراءة القرآن وحفز القرآن انت اللي تبقى قوي بنفسك بالله سبحانه وتعالى قبل اي حاجة فالله سبحانه وتعالى يحب المؤمن القوي مؤمن قوي خير واحب الى الله
من المؤمن الضعيف تسعة اه تلات خصال تلات خصال لو الخصال دي موجودة فيك ربنا يحبك ماشي قال صلى الله عليه وسلم ان الله يحب العبد التقي الغني الخفي يحب ايه
العبد ايه التقرير الغني الخفي. عايزين كده ايه نتصف بالصفات دي يعني ايه التقي؟ يعني ايه التقوى يعني ايه اتق الله؟ خاف من ربنا ماشي. ان تجعل بينك وبين غضب الله
وقاية حاجز قال صلى الله عليه وسلم اتقوا النار ولو بشق تمرة. انت تجعل بينك وبين النار ايه وقاية ماشي؟ يقول لك واقي. انت بتستحب ايه؟ بتحتمي بالحاجة دي. صح
فالتقوى ان انت قال بعض اهل العلم تعريف التقوى قال ان يجدك حيث امرك ولا يجدك حيث نهاك ربنا امرك تصلي يبقى في المسجد نلاقيك موجود في صلاة الفجر موجود في الصف الاول موجود. تكبيرة الاحرام موجود
يجدك حيث امرك. آآ ولا يجدك حيث نهاك. نهاك عن الزنا. قال ولا تقربوا الزنا. يبقى انت ابعد واحد. هي دي ايه دي التقوى ان انت كانك ماشي في طريق كده كله شوك وانت بتحاول ايه ترفع رجل دي وتحطها في حتة سليمة وتشيل دي. دي ايه
انت بتتقي الشوك كده دي الطاقة فربنا يحب العبد التقي اصل عد تقويري ده يعني معنى معنى التقوى ايه؟ ان انت بتدور ربنا بيحب ايه هي دي عارف في واحد كده يقول لك ايه؟ هي دي اصل دي سنة
هي سنة ولا فرض هي واجب ولا مستحب؟ ماشي ايوة يعني ايه سنة؟ سنة يعني النبي عليه الصلاة والسلام كان بيعملها يعني حبيبك كان بيعملها. آآ المحب اصلا لله ما بيسألش اصلا الاسئلة دي
لو انا عملت دي يعني لو انا لبست النقاب ربنا هيحبني اكتر؟ اه يبقى انا هلبس النقاب اصل النقاب فيه خلاف مستحب ولا واجب؟ جميل. طب لو انا لبست الخمار هتبقى خطوة احسن وربنا يحبني اكتر؟ اه. طب لو لبست آآ بدل ما بلبس بنطلون لبست
فستان واسع ربنا يحبني اكتر؟ اه هيحبك اكتر طب اصل اصل هي مستحب مش واجب. ايوة ماشي. التعامل ده مش تعامل ايه مش تعامل محب اللي بيحب بيدور ايه بيشوف ربنا بيحب ايه
وانا اعمله يعني ما فيش واحد يقول لك ايه اصل لأ انا مش هصلي سنة الفجر عشان هي سنة مش واجبة لأ انت بتعملها ايه محبة انا بحب ربنا وبحب النبي عليه الصلاة والسلام وبقلد النبي عشان هو عمل كده وقال ركعتي الفجر خير من الدنيا وما فيها
ماشي ان شاء الله يبقى لنا كده استطراد على موضوع ترك المستحبات ده. يبقى احنا قلنا اول اول صفة هي ايه؟ التقييم. التقي. تاني حاجة الغني. الغني. يعني ايه غني؟ يعني ربنا
بيحب الناس اللي معها فلوس والفقراء ما بيحبهمش لأ هو الغنى قال صلى الله عليه وسلم ليس الغنى عن ايه عن كثرة العرض ولكن الغنى ايه هنا النفس ان انت تبقى مستغني عن الناس
ان انت تبقى مستغني عن الناس. ان انت تأنس بالله سبحانه وتعالى مستغني عن الناس ان انت راضي باللي معك عندك قناعة غنى النفس نفسك غنية ان انت تبقى ممكن واحد مش لاقي ياكل بس ايه؟ في قمة الرضا وقمة السعادة. واحد عنده كل حاجة ودايما ساخط مش راضي
فرق بين نفس الغنية نفس غنية ونفس شحيحة نفس آآ طماع فربنا يحب الانسان الغني مستغني بالله قال يحب العبد التقي الغني الخفي محتاجين انك كده نقف وقفة مع الخفية دي
انت تكون انسان خفي خفي يعني ايه يعني بتستخبى ما بتظهرش كده ولا منتشر؟ قال صلى الله عليه وسلم ان الله يحب العبد التقي الغني الخفي. الخفي ان انت يكون لك آآ
العبادات في السر عارف الشيطان يا جماعة الشيطان بيحاول ان هو يصرفك عن العبادة يعني انت قبل ما تقبل على الطاعة الشيطان بيصرفك عنها يخليك ان انت ايه ما تعملهاش
ماشي لو انت عملت العبادة بيحاول يخليك ان انت تبقى مرائي فيها او ان انت ايه تكروتها تعملها بسرعة لكن لو انت نجحت ان انت تعمل الطاعة صح بعد العبادة الشيطان بيحاول ايه
يفسد العبادة بتاعتك. ازاي يخليك ان انت تتكلم عنها يعني مش يقول لك ايه الرياء والسمعة؟ وعارفين الرياء صح؟ الرياء ان انت ايه يعني انت تظهر العمل عشان الناس ايه جاي من الرؤية الناس تشوفك. تراكع على الطاعة
ايه يعني آآ تمدحك وكده يعني لكن التسميع الرياء والسمعة يعني ايه السمعة اه يقول لك ايه ويكلم صاحبه في التليفون انا لسه تصلي ركعتين دلوقتي في جوف الليل وبكيت من خشية الله فاهم؟ وانا لسه دلوقتي متصدق صدقة في السر
ماشي وبعدين تلاقيه صايم تلاقيه صايم وبعدين ما حدش عزم عليه بحاجة ولا اي حاجة. لا لا ما تجيبليش معك لان انا صايم. يا عم هو انت حد قال لك حاجة؟ العبد الخفي تلاقيه
مسلا هو بيحاول يخفي العمل بتاعه يخفي العبد. كان كان بعض اه السلف كان يبقى في المجلس مش متذكر الاسم يعني في المجلس بتاعه كان يعني لما يحدث الناس يعني يغلبه البكاء. عايز يبكي. تأثر بالموعزة
فبعدين يقعد بيكح كده كأن ايه يعني هو عنده زكام قال ما اشد الزكام ما اشد الزكام مش عايز يعرف الناس ايه ان هو بيبكي ما اشد الزكام ماشي؟ وكان يعني بعض السلف يعني يقوم الليل
ومراته لا تعلم يعني كان يستنى كده لما هي تنام وخلاص وغمضت عينيه ويقعد يتسحب عشان ايه يقوم يصلي قيام ليل وهي ما تعرفش بيخفي العمل بتاعه يقول لك ايه وتلاقي واحد كده صايم والناس بتعزم عليه بحاجة هو صايم
بس ما يبادرش يقول ان انا صايم. يقول له لا والله انا ما ليش نفس مش عايز آآ لا مش مش هاكل ده شكرا جزاك الله خيرا لكن ما يقولش ما يقولش انا صايم. لو اتضغط عليه قوي يقول انا معلش والله انا اسف انا صايم
جميل ان انت تبدي بعض الاعمال بتاعتك. قال تعالى ان تبدوا الصدقات فنعما هي ولكن وان تخفوها اه خفاء الاصل الاصل ان انت تخفي الاعمال بتاعتك. تخفي الاعمال بتاعتك لكن ازا كنت هتبدي بعض الاعمال على سبيل الاقتداء بس ده برضه احيانا بيدخل فيه ايه
اه عشان يقول لك ايه يا عم عشان اخلي الناس تقتدي بك. يا عم خلاص يا عم اخفي اعمالك ماشي؟ كان آآ اظن آآ سفيان الثوري يقول كل ما ظهر من عملي
اللي الناس لا اعد يعني الاعمال بتاعتي اللي بتزهر آآ بقى ايه مجالس العلم بقى والصيام والحاجات اللي قدام الناس دي كل اللي بيزهر من عملي ده ايه ما بحسبوش اصلا. انا بحسب ايه
خلوات بس فقال صلى الله عليه وسلم ان الله يحب العبد التقي الغني الخفي اخر سبب اخر سبب نختم به ان تؤثر الله سبحانه وتعالى على هواك يعني تؤثر طاعة الله على هواك
يعني ايه الكلام ده قال قال صلى الله عليه وسلم ثلاثة يحبهم الله عز وجل ويضحك اليهم ويستبشر به ركزوا في الحديس دوت ثلاثة يحبهم الله عز وجل ويضحك اليهم
ويستبشر بهم الذي اذا انكشفت فئة قاتل وراءها بنفسه لله عز وجل فاما ان يقتل واما ان ينصره الله فيقول الله انظروا لعبدي كيف صبر لي نفسه ماشي اول واحد من التلاتة دول ايه
الذي اذا انكشفت فئة يعني هو بيقاتل في سبيل الله في الجهاد والجيش بدأ ينسحب وانكشفت فئة من الجيش فده بيعمل ايه؟ قال قاتل وراءها. بنفسه لله عز وجل. فاما ان يقتل واما ان ينصره الله
يعني هو عارف ان هو ممكن يموت يا اما يفتح له يا اما ايه يقتل قال فيقول الله انظروا الى عبدي كيف صبر لي نفسه كيف صبر لي نفسه والذي له امرأة حسناء وفراش لين حسن
فيقوم من الليل فيقول يذر شهوته فيذكرني ويناجيني ولو شاء ركد رجل له امرأة حسناء وفراش لين. الاصل ان شهوة النفس ان هو يميل للراحة ماشي قال يظهر شهوته ده يترك المرأة الحسناء والفراش اللين ويقوم ايه
يصلي قال قال ربنا تبارك وتعالى يقول انظروا لعبدي يذر شهوته فيذكرني ويناجيني ولو شاء ركد قال والذي يكون في سفر وكان معه ركب فسهروا ونصبوا ثم هاجعوا مسافرين سفر سفر طويل مرهق
وخلاص الناس حطوا الرحال وهيناموا عمل ايه قال فقام من السحر في سراء او ضراء اتسحب كده لما الناس دخلت تنام وقام يعمل ايه صل القاسم المشترك بين التلاتة دول ايه
الايثار ان هو بيؤثر ربنا سبحانه وتعالى بيؤثر ربنا سبحانه وتعالى على على نفسه على شهوة النفس ان انت ممكن تروح تكون الراحة بتاعتك في ايه؟ في النوم لكن انت تقول تقوم تصلي
قال تعالى تتجافى جنوبهم عن المضاجع يدعون ربهم خوفا وطمعا ومما رزقناهم ينفقون قال تعالى امن هو قانت اناء الليل ساجدا وقائما يحذر الاخرة ويرجو رحمة ربه. قل هل يستوي الذين يعلمون والذين لا يعلمون
انما يتذكر اولو الالباب قال جعفر بن محمد الصادق لصاحبه سفيان الثوري قال قال له هقول لك على خصلتين خصلتين. لو عملت بالخصلتين دول اضمن لك الجنة فقال سفيان وما هما؟ قال احتمال ما تكره اذا احبه الله
احتمال ما تكره اذا احبه الله وترك وترك ما تحب اذا كرهه الله احتمال ما تكره لو الحاجة دي انت بتكرهها بس ربنا بيحبها هعملها احتملها لو الحاجة دي ربنا بيكرهها بس انا بحبها هعمل ايه
هتركها احتمال ما تكره اذا احبه الله وترك ما تحب اذا احب اذا كرهه الله فاحنا قلنا كده ايه؟ كم سبب عشر اسباب سمعونا بقى الازواج تانية كده السبب الاول اتباع النبي صلى الله عليه وسلم. تاني الفرائض بعد النوافل. السنن عناية بالقرآن. الدعاء. الحب في الله
قوة زهد في الدنيا النوافل ماشي جزاكم الله خيرا. تلت صفات تقي غني غني خفي اخر حاجة ان تؤثر الله على ما تحب. طيب بمناسبة المراجعة بقى انا راجع من البداية. احنا قلنا
اه علامات حب الله للعبد اول علامة توفيق للطاعة تاني علامة قبول يوضع له القبول في الارض. تالت علامة تدبير حسن التدبير. رابع علامة يجعله زاهدا في الدنيا. يبغضه في المعصية. طيب ايه
حب الله العبد يدافع عنه يستجيب الدعاء حفز الجوارح وقلنا القبول في الارض لئن سألني لاعطينه ولئن استعاذني لاعيذنه ويجعل له القبول في الارض ان شاء الله الدرس الجاي بازن الله بازن الله. احنا دلوقتي اتكلمنا عن علامات حب الله للعبد
وثمرات حب الله للعبد واتكلمنا عن الاعمال التي توجب محبة الله للعبد. ماشي؟ المرة الجاية هنتكلم بقى عن انا هل انا فعلا صادق في محبة الله وايه العلامات اللي لو موجودة في يبقى انا فعلا بحب ربنا ولو مش موجودة في يبقى انا مش صادق في محبة الله
ماشي ان شاء الله هيبقى درس مهم بازن الله اه نتقابل على خير جزاكم الله خيرا سبحانك اللهم وبحمدك اشهد ان لا اله الا انت استغفرك واتوب اليك